Нобэ
1562 гъэм Къэбэрдейм и пщы-уэлий Идар Темрыкъуэ и щIалэ Думэныкъуэ и гъусэу Астрахань хъаным и деж кIуащ.
1903 гъэм Голландием щыщ физиолог Эйнтховен Виллем гум и лэжьэкIэм зэрыкIэлъыплъ электрокардиограф Iэмэпсымэ зэрызэпкърилъхьар хэIущIыIу ищIащ. И къэхутэныгъэхэм папщIэ абы 1924 гъэм Нобель и саугъэтыр хуагъэфэщауэ щытащ.
1907 гъэм дунейм щыяпэу Франджым вертолёт щагъэлъэтащ.
1918 гъэм Польшэм и къэралыгъуэр зэфIагъэувэжащ.
1931 гъэм Къэбэрдей-Балъкъэрым къратащ ВЦИК-м и ЩIыхь тхылъыр.
1941 гъэм нэмыцэдзэхэм Курск къалэр яубыдащ. Фашистхэм ар илъэсым щIигъукIэ — 1943 гъэм мазаем и 8-м советыдзэхэм хуит къащIыжыхукIэ — яIыгъащ.
1957 гъэм СССР-м хьэршым игъэлъэтащ «Спутник-2» кхъухьыр. Абы исащ Лайкэ хьэр.
1958 гъэм Париж къыщызэIуахащ ЮНЕСКО-м и IуэхущIапIэхэр.
2003 гъэм дунейм ехыжащ совет усакIуэ цIэрыIуэ, Дагъыстэным и цIыхубэ усакIуэ, Социалист Лэжьыгъэм и ЛIыхъужь, СССР-м и Къэрал саугъэтым и лауреат Гамзатов Расул.
2010 гъэм дунейм ехыжащ урысей къэрал къулыкъущIэ, политик цIэрыIуэ, УФ-м и Правительствэм и УнафэщIу щыта Черномырдин Виктор.
Совет усакIуэ, зэдзэкIакIуэ, тхакIуэ, критик Маршак Самуил къызэралъхурэ илъэси 129-рэ ирокъу.
Совет усакIуэ, зэдзэкIа-кIуэ Багрицкий Эдуард къызэралъхурэ илъэси 121-рэ ирокъу.
Шэрджэс тхакIуэ, драматург, зэдзэкIакIуэ Шыд Юрий и ныбжьыр илъэс 67-рэ ирокъу.
УэрэджыIакIуэ, уэрэдус, композитор цIэрыIуэ, УФ-м и цIыхубэ артист Градский Александр и ныбжьыр илъэс 67-рэ ирокъу.
Швецием къыщалъхуа, Америкэм щыпсэу, щылажьэ актёр, режиссёр, сценарийхэр зытх Лундгрен Дольф и ныбжьыр илъэс 59-рэ ирокъу.
Урысей фигурист, зэхьэзэхуэ зэмылIэужьыгъуэ- хэм 70-м щIигъурэ щыте-кIуа, Олимп джэгухэм тIэунейрэ, дунейм щэнейрэ, Европэм блэнейрэ, Урысейм пщIэнейрэ я чемпион хъуа Плющенкэ Евгений и ныбжьыр илъэс 34-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 3 — 6, жэщым градуси 2 щыхъунущ.
